MT
L 205/36
21L.A.11
Il-Ġurnal Uffiċjali tal-Unjoni Ewropea
5.8.2022
Konstatazzjonijiet u osservazzjonijiet
(a) Wara li tirċievi n-notifika tal-konstatazzjonijiet, il-persuna fiżika jew ġuridika li jkollha jew li tkun applikat għal ċertifikat tat-tip, għal ċertifikat tat-tip supplementari, għal approvazzjoni tad-disinn tat-tiswija maġġuri, għal permess għat-titjir, għal ċertifikat tal-ajrunavigabbiltà, għal ċertifikat tal-ajrunavigabbiltà ristrett, għal ċertifikat tal-ħoss jew għal ċertifikat tal-ħoss ristrett, li tkun iddikjarat il-konformità tad-disinn, li tkun iddikjarat l-kapaċità tad-disinn jew talproduzzjoni tagħha jew li tipproduċi inġenji tal-ajru, magni, skrejjen jew partijiet skont is-Subparti R ta’ dan l-Anness, għandha tieħu l-passi li ġejjin fil-perjodu ta’ żmien iddeterminat mill-awtorità kompetenti f’konformità mal-punt (d) jew (e) tal-punt 21L.B.21: 1. tidentifika l-kawża/i ewlenija/ewlenin tan-nuqqas ta’ konformità, kif ukoll il-fatturi kontributorji tiegħu; 2. tiddefinixxi pjan ta’ azzjoni korrettiva u tipproponih lill-awtorità kompetenti; 3. turi l-implimentazzjoni tal-azzjoni(jiet) korrettiva/i għas-sodisfazzjon tal-awtorità kompetenti.
(b) Osservazzjoni notifikata mill-awtorità kompetenti f’konformità mal-punt (f) tal-punt 21L.B.21 għandha tingħata kunsiderazzjoni xierqa.
Il-persuna fiżika jew ġuridika għandha tirreġistra d-deċiżjoni meħuda fir-rigward ta’ dawk l-osservazzjonijiet.
21L.A.12
Mezzi ta’ konformità
(a) Persuna ġuridika jew fiżika tista’ tuża kwalunkwe mezz alternattiv ta’ konformità mal-mezzi aċċettabbli ta’ konformità (AMC) sabiex tistabbilixxi l-konformità ma’ dan ir-Regolament.
(b) Jekk persuna fiżika jew ġuridika tkun tixtieq tuża mezz alternattiv ta’ konformità, qabel ma tużah, għandha tipprovdi lill-awtorità kompetenti b’deskrizzjoni sħiħa.
Id-deskrizzjoni għandha tinkludi kwalunkwe reviżjoni għall-manwali jew għall-proċeduri li tista’ tkun rilevanti, kif ukoll spjegazzjoni li tindika kif tinkiseb il-konformità ma’ dan ir-Regolament.
(c) Il-persuna fiżika jew ġuridika tista’ tuża dawk il-mezzi ta’ konformità alternattivi soġġetta għal approvazzjoni minn qabel mill-awtorità kompetenti.
SUBPARTI B — ĊERTIFIKATI TAT-TIP 21L.A.21
Kamp ta’ applikazzjoni
Din is-Subparti tistabbilixxi l-proċedura għall-applikazzjoni għaċ-ċertifikati tat-tip, u tistabbilixxi d-drittijiet u l-obbligi talapplikanti għal dawk iċ-ċertifikati għall-prodotti, u tad-detenturi tagħhom, meta l-prodott ikun wieħed minn dawn li ġejjin: (a) ajruplan b’massa ta’ tluq massima (MTOM) ta’ 2 000 kg jew anqas b’konfigurazzjoni ta’ sits għal massimu ta’ erba’ persuni; (b) glider jew glider bil-mutur b’MTOM ta’ 2 000 kg jew anqas; (c) ballun tal-arja; (d) ġifen tal-ajru li jaħdem b’arja sħuna; (e) ġifen tal-ajru tal-gass li jġorr il-passiġġieri ddisinjat għal mhux aktar minn erba’ persuni; (f) inġenju tal-ajru li jaħdem bir-rotors b’MTOM ta’ 1 200 kg jew anqas b’konfigurazzjoni ta’ sits għal massimu ta’ erba’ persuni; (g) magna bil-pistuni u skrun b’angolu tal-qala’ fiss li huma maħsubin sabiex jiġu installati fuq inġenju tal-ajru msemmi filpunti (a) sa (f).
F’każijiet bħal dawn, l-iskeda tad-data taċ-ċertifikat tat-tip għandha tkun annotata b’mod xieraq sabiex tippermetti biss l-installazzjoni tal-magna jew tal-iskrun fuq tali inġenju tal-ajru; (h) ġiroplani.
21L.A.22
Eliġibbiltà
Kwalunkwe persuna fiżika jew ġuridika li tkun uriet, jew tinsab fil-proċess li turi, il-kapaċità tad-disinn tagħha f’konformità mal-punt 21L.A.23, tista’ tapplika għal ċertifikat tat-tip fil-kundizzjonijiet stabbiliti f’din is-Subparti.